Psalam (Šarić) 14.
Upravitelju pjevačkoga zbora; psalam Davidov.

1Luđaci misle u sebi: "Nema Boga." Pokvarena su djela njihova odurno; nema ga, koji je činio dobro. 

2Gospod gleda s neba na djecu čovječju, da vidi, tko je razuman, tko se povodi za Bogom. 

3Ali su svi zastranili, svi se pokvarili; nema ga, koji je činio dobro, nema ni jednoga! 

4Zar da ne bi morali činiti okajanje svi, koji su činili zlo, koji su jeli narod moj kao kruh, koji nijesu častili Gospoda? 

5Jedanput će oni zadrhtati od tjeskobe; jer Gospod stoji na strani pobožnika. 

6Osnovu potlačenika hoćete razbiti, ali znajte: "Gospod je utočište njegovo! 

7O da bi došlo sa Siona spasenje Izraelu! Kad Gospod okrene sudbinu naroda svojega, onda neka kliče Jakov, onda neka se veseli Izrael! 

Psalmi (Šarić)